**ÉVI MUNKATERV**

*MAGYARKANIZSA KÖZSÉGBELI SZOCIÁLIS VÉDELMI SZOLGÁLTATÓ KÖZPONT*

2021

A Közszolgálati Törvény 21. szakaszának 4. pontja (SZ.K. Hivatalos lapja:42/91, 71/94, 79/2005 – más törvény, 81/2005 – más törvény javítása és 83/2005– más törvény javítása és83/2014 – más törvény) és a Magyarkanizsa Községbeli Szociális Védelmi Szolgáltató Központ Alapszabályának 26. szakasza, 1. bekezdése, 4. pontja alapján - a Magyarkanizsa Községbeli Szociális Védelmi Szolgáltató Központ Igazgatóbizottsága 2021.01.21-én meghozza a

**Magyarkanizsa Községbeli Szociális Védelmi Szolgáltató Központ évi munkatervét a 2021-es évre**

## AZ INTÉZMÉNY ADATAI

NÉV: Magyarkanizsa Községbeli Szociális Védelmi Szolgáltató Központ

CÍM: 24420 Magyarkanizsa, Petőfi Sándor 44.

TEL.FAX.: 024/4878-870

E-MAIL: centarusluzni@gmail.com

TEVÉKENYSÉGI JEL: 88.10 88.91 88.99

ANYAKÖNYVI SZÁM: 08914346

## INTÉZMÉNY MUNKANAPTÁRA A 2021-ES ÉVBEN

Intézményünk a Szerbiai államiés más ünnepekről szóló törvény (A Szerb Köztársaság Hiv. Lap. 43/2001., 101/2007. és 92/2011. sz.) 2021-es évre elfogadott naptára szerint dolgozik, a következők szerint:

|  |  |  |  |  |  |  |
| --- | --- | --- | --- | --- | --- | --- |
| Hónapok | 01. | 02. | 03. | 04. | 05. | 06. |
| Munkanapokösszesen | 19 | 18 | 23 | 19 | 20 | 21 |
| Állami ünnepek | január1.,2. | február15., 16. |  |  | május1.,2. |  |
| Egyházi ünnepek | január7. |  |  | április 02.-05., 30. | május 3. |  |

|  |  |  |  |  |  |  |
| --- | --- | --- | --- | --- | --- | --- |
| Hónapok | 07. | 08. | 09. | 10. | 11. | 12. |
| Munkanapok összesen | 22 | 22 | 22 | 21 | 21 | 23 |
| Állami ünnepek |  |  |  |  | nov.11. |  |
| Egyházi ünnepek |  |  |  |  |  |  |

**Јanuár 1., 2., 7. és - újévi és karácsonyi ünnepek; február15.,16.,.- Szerbia államiságának napja;**április 02.-05. április 30. május 03. **- húsvéti ünnepek; május 1., 2.– a munka ünnepe; november 11.–Dan primirja** Össz munkanapok száma a 2021-es évben: 251**.**A napközi otthon munkaközössége 2021.07.19-től 2021.08.06-ig, valamint december 27., 28.,29.,30., és 31-én kollektív szabadságot tart.

**A Központmunkaideje**

A **Központ** munkaideje 2021-ben

|  |  |  |  |  |
| --- | --- | --- | --- | --- |
| Hétfő | Kedd | Szerda | Csütörtök | Péntek |
| 6.00 -15.00 | 6.00 -15.00 | 6.00 -15.00 | 6.00 -15.00 | 6.00 -15.00 |

## SZOLGÁLTATÁSI FORMÁK ÉS PROGRAMOK

### Napközi otthon

А napközi otthonos szolgáltatás célja, hogy a felhasználók életminősége a saját szociális környezetükben javuljon azáltal, hogy biztosított számukra a szociális, pszichológiai és fizikai képességek megtartása és fejlesztése oly módon, hogy minél jobban képessé váljanak az önálló életre.

А Маgyarkanizsa Községbeli Szociális Védelmi Szolgáltató Központ a következő napközi otthonos szolgáltatásokat nyújtja:

* Napközi otthon felnőtt testi és értelmi fogyatékos személyeknek;
* Napközi otthon testi és értelmi fogyatékos gyermekeknek és fiataloknak;

Napközi - Tanoda a tanulásban akadályozott gyermekek, hátrányos helyzetű gyermekek számára (roma tanulók Horgoson a „Kárász Karolina” Általános Iskolából)

A felhasználók tervezett száma és életkora a napközi otthonos szolgáltatásokban:

|  |  |  |  |
| --- | --- | --- | --- |
| S.sz | A szolgáltatás leírása | A felhasználók száma | A felhasználók életkora |
|  | Napközi otthon felnőtt testi és értelmi fogyatékos személyeknek | 21 felhasználó | 27-52év |
|  | Napközi otthon testi és értelmi fogyatékos gyermekeknek és fiataloknak | 8 felhasználó | 12-26 év |
|  | Napközi –Tanoda a tanulásban akadályozott gyermekek számára ( Horgoson) | 12 felhasználó (tervezett) | 8-11 év |
|  | Összesen | 41 felhasználó |  |

A felhasználók következő igényeit szeretnénk kielégíteni:

1) Pozitív kapcsolat kialakítása és megtartása a közösség lakosaival;

2) Kapcsolat fejlesztése és fenntartása más községi intézményekkel és szervezetekkel;

3) Új tudás és jártasság elsajátítása;

4) Részvétel a közösség aktivitásaiban;

5) Szabadidő hasznos eltöltése;

6) Rehabilitációs és terápiás aktivitásokban való részvétel.

A felhasználóknak lehetőségük van arra, hogy a szolgáltatást egyéni szükségleteik szerint vegyék igénybe. A felhasználók és a számukra jelentős személyek szükségletének, erősségének, gyengeségének, képességének és érdeklődésének felmérése alapján kerül sor a támogatói fokok megállapítására, illetve az egyéni tervek kidolgozására.

A támogatói fokok a következők:

I.Fok - a felhasználó nem képes arra, hogy önállóan gondoskodjon magáról és bekapcsolódjon a közösségi élet mindennapi aktivitásaiba, ami miatt szüksége van egy másik személy fizikai jelenlétére és folyamatos segítségére;

II. Fok - a felhasználó tud magáról gondoskodni és be tud kapcsolódni a közösségi élet mindennapi aktivitásaiba egy másik személy fizikai jelenlétében és segítségével;

III. Fok - a felhasználó tud magáról gondoskodni és be tud kapcsolódni a közösségi élet mindennapi aktivitásaiba, de a nem megfelelően fejlett tudás és jártasság miatt szüksége van másik személy támogatására és felügyeletére;

IV.Fok - a felhasználó önállóan, vagy emlékeztetéssel képes minden közösségi aktivitás elvégzésére.

|  |  |  |  |  |  |  |
| --- | --- | --- | --- | --- | --- | --- |
| S.sz. | Életkor | 1. támogatói fok | 1. támogatói fok | 1. támogatói fok | IV. támogatói fok | **ö**  Össz. |
| 1. | 8-26 | 6 | 2 | - | - | 8 |
| 2. | 27-52 | 4 | 6 | 4 | 7 | 21 |
| 3. | 8- 11 | - | - | - | 12 | 12 |
| Össz. | - | 10 | 8 | 4 | 19 | 41 |

A napközi szolgáltatás igénybevételéről szóló szerződés rendezi, hogy a felhasználó hetente hány alkalommal, melyik munkanapokon, hány százalékban használja a szolgáltatást.

#### A NAPKÖZI OTTHONOK TERVEZETT PROGRAM AKTIVITÁSAI

**1.Támogatás a felnőttekkel és gyermekkel való pozitív kapcsolat kialakításában és megtartásában**

CÉL: Annak elfogadása, hogy az értelmi fogyatékosság az emberi élet egy lehetséges változata.

CÉLCSOPORT: Magyarkanizsa Község polgárai - felnőttek és gyerekek а közösségből, enyhe és középsúlyos értelmi fogyatékos személyek, halmozottan sérült személyek.

A PROGRAMAKTIVITÁSON BELÜLI TEVÉKENYSÉGEK LEÍRÁSA:

* Közös kézműves foglalkozások az általános iskolásokkal;
* Séta Magyarkanizsa utcáin;
* Civil szervezetek látogatása;
* Kirándulás civil szervezetek tagságával;
* Piacokon, vásárokon való részvétel – a műhelymunkákban elkészült termékeket a napközi felhasználói árusítják;
* Kézbesítői feladatok ellátása a napközi otthon felhasználója részéről, a Központ munkatársa felügyeletével.

МUNKAMÓDSZEREK ÉS TEHNIKÁK:

* egyéni munka;
* csoportos munka;
* műhelymunka;
* pozitív példa adása;
* együttműködés аz Együtt Veled – Értük Egyesülettel és más civil szervezetekkel, а magyarkanizsai Vöröskereszttel és községi intézményekkel.

2. **Munkajellegű, illetve oktató tevékenységek szervezése, melyek új ismeretekkel és készségekkel ruháznak fel**

CÉL: A szociális inklúzióhoz szükséges életvezetési és szociális kézségek elsajátítása munkavégzésen keresztül. Új tudás és készségek elsajátítása a régi mesterségek (gölöncsérség, szövés) és a papírral való munka területén.

CÉLCSOPORT: Enyhe és középsúlyos értelmi fogyatékos személyek.

A PROGRAMAKTIVITÁSON BELÜLI TEVÉKENYSÉGEK LEÍRÁSA:

* Gölöncsérműhely (nyersanyag előkészítése, a termékek megformálása, festése, égetése, csomagolása és eladása);
* Textilműhely (a textil válogatása, darabolása, szövés, varrás és termékeladás);
* Papírműhely (papírfestés olajfestékkel, darabolás, hajtogatás sablon segítségével, ragasztás, Decupage tehnika alkalmazása, termék eladás).
* Szappanműhely
* Kertészeti műhely (egy-és kétéves növények szaporítása, gondozása, gombatermesztés)

A műhelyek a magyarkanizsai Együtt Veled – Értük Egyesület keretén belül szerveződnek. A napközi otthon felhasználóinak részvételét a műhelyekben az egyesület és a központ közötti Szándéknyilatkozat rendezi. A műhelyek helyszíne: Magyarkanizsa, Petőfi Sándor utca 44.  
A műhelymunkák munkanapokon 9.00 és 12.00 óra között zajlanak.

MUNKAMÓDSZEREK ÉS TECHNIKÁK:

* egyéni munka;
* csoportos munka;
* pozitív példa adása;
* együttműködés аz Együtt Veled – Értük Egyesülettel és a helyi Vöröskereszttel.

**3. Munkamódszerek kidolgozása, melyek bátrabbá teszik a felhasználókat a közösségi tevékenységekben való részvételre**

CÉL: a leendő napközi otthonos felhasználók (és szüleik) bátorítása a napközi otthon felhasználóinak és szüleinek a megismerésével.

CÉLCSOPORT: enyhe, középsúlyos és halmozottan sérült személyek, fogyatékos személyt gondozó családok.

A PROGRAMAKTIVITÁSON BELÜLI TEVÉKENYSÉGEK LEÍRÁSA:

* Családlátogatás a központ csapatának részéről (szakember, felhasználó és szülő);
* A potenciális és jelenlegi felhasználók (és szüleik) közötti találkozás megszervezése a családon kívül;

МUNKAMÓDSZEREK ÉS TECHNIKÁK:

* kiscsoportos munka;
* pozitív példa adása;
* együttműködés civil szervezetekkel, a magyarkanizsai Vöröskereszttel, Szociális Központtal, a magyarkanizsai J.J.Zmaj Általános Iskolával.

4. **Szabadidős tevékenységek szervezése a felhasználók szükségleteivel és érdeklődésével összhangban**

CÉL: Optimális szintű életminőség a normalizációs szükségletek elvével és a felhasználók érdeklődésével összhangban.

CÉLCSOPORT: Enyhe és középsúlyos értelmi fogyatékos személyek, halmozottan fogyatékos személyek.

A PROGRAMAKTIVITÁSON BELÜLI TEVÉKENYSÉGEK LEÍRÁSA:

* kreatív kézműves foglalkozás ( papírral, agyaggal,gyönggyel, textillel folyó munka);
* hittan
* zenei műhely fuvolával;
* közös éneklés gitár kíséretében;
* a városi könyvtár látogatása;
* társasjátékozás
* kirándulások szervezése;
* rekreációs tevékenységek (masszázs és torna).

A műhelyek a magyarkanizsai Együtt Veled – Értük Egyesület keretén belül szerveződnek. A napközi otthon felhasználóinak részvételét a műhelyekben az egyesület és a központ közötti Szándéknyilatkozat rendezi. A műhelyek helyszíne: Magyarkanizsa, Petőfi Sándor utca 44

MUNKAMÓDSZEREK ÉS TEHNIKÁK:

* egyéni munka;
* csoportos munka;
* műhelymunka;
* pozitív példa mutatása;
* együttműködés аz „ Együtt veled-Értük” egyesülettel, a magyarkanizsai Vöröskereszttel, községi egyesületekkel, a Katolikus Egyházzal és egyéb civil szervezetekkel és községi intézményekkel.

**5. Kommunikációs készségek fejlesztése**

CÉL: A nonverbális és verbális kommunikációs készségek optimális szintjének a biztosítása, összhangban a felhasználók képességeivel.A beszéd értésének fejlesztése aktív –passzív szókincsfejlesztés.

CÉLCSOPORT: Enyhe és középsúlyos értelmi fogyatékos személyek, halmozottan fogyatékos személyek.

A PROGRAMAKTIVITÁSON BELÜLI TEVÉKENYSÉGEK LEÍRÁSA:

* reggeli beszélgetőkör
* komunikációs gyakorlatok (aktív, passzív szókincs bővítése)
* irodalmi műhely – versek és mesék tanulása, feldolgozása;
* meseműhely – meseolvasás és mesefeldolgozás;
* drámapedagógia műhely.

MUNKAMÓDSZEREK ÉS TEHNIKÁK:

* egyéni munka;
* csoportos munka;
* műhelymunka;
* drámapedagógiai módszer;
* együttműködés az Együtt Veled – Értük egyesülettel, a helyi Vöröskereszttel és más civil szervezetekkel.

6. **A közösségben való élethez szükséges készségek fejlesztése**

CÉL: Az életvezetéshez szükséges készségek optimális fejlesztése a felhasználók képességeivel összhangban.

CÉLCSOPORT: Enyhe és középsúlyos értelmi fogyatékos személyek, halmozottan sérült személyek.

A PROGRAMAKTIVITÁSON BELÜLI TEVÉKENYSÉGEK LEÍRÁSA

Az életvezetéshez szükséges készségek fejlesztése:

* viselkedési szabályok gyakorlása az intézménybe érkezés és hazaindulás alkalmával;
* egyszerűbb házi munkák elvégzésének gyakorlása – egyszerű ételek elkészítése, asztalterítés, mosogatás stb.;
* viselkedési szabályok gyakorlása közös étkezés alkalmával;
* viselkedési szabályok gyakorlása az utcán, postán, bankban, bevásárlás közben stb.

MUNKAMÓDSZEREK ÉS TEHNIKÁK:

* egyéni munka;
* csoportos munka;
* pozitív példa mutatása;
* együttműködés civil szervezetekkel és a magyarkanizsai Vöröskereszttel.

7. **Rehabilitációs és terápiás tevékenységek**

CÉL: A verbális-, nonverbális- és alternatív komunikáció optimális szintjének elérése a felhasználók képességeivel összhangban. (augmentatív, alternatív kommunikációs eszközök segítségével)A család és a napközi otthon aktivitásaiban való részvétel optimális szintjének az elérése a felhasználó képességeivel összhangban.

CÉLCSOPORT: enyhe és középsúlyos értelmi fogyatékos személyek, halmozottan fogyatékos személyek.

A PROGRAMAKTIVITÁSON BELÜLI TEVÉKENYSÉGEK LEÍRÁSA:

* ULVILA módszer segítségével működő zenekar szervezése (fogyatékos- és átlagember)
* logopédiai terápia;
* gyógypedagógiai rehabilitáció;
* személyiségfejlesztő műhely;
* pszichológiai terápia.

MUNKAMÓDSZEREK ÉS TEHNIKÁK:

* egyéni munka;
* csoportos munka;
* műhelymunka;
* együttműködés civil szervezetekkel („Együtt veled –Értük”, „Csigabiga”) és községi intézményekkel.

**8.** **Napközi - tanoda а hátrányos helyzetű, tanulásban akadályozott gyermekek számárа ( Horgoson**)

CÉL: Társadalmi beilleszkedés, szocializáció, a szabályok elfogadása és betartása, a munkaszokások kialakítása.

CÉLCSOPORT: Gyermekek számára, akik hátrányos helyzetű, tanulásban akadályozott gyermekek a Kárász Karolina Általános Iskola tanulói

A PROGRAMAKTIVITÁSON BELÜLI TEVÉKENYSÉGEK LEÍRÁSA: A munkafeladatok összhangban vannak az oktatási- és nevelési rendszer elveivel.

MUNKAMÓDSZEREK ÉS TEHNIKÁK:

* csoportos munka;
* műhelymunka;
* együttműködés civil szervezetekkel és községi intézményekkel (Vöröskereszt, Szociális központ, Általános iskola).

#### **А felhasználók szállítása**

A napközi otthon szolgáltatásához való hozzáférés egy Ford Transit típusú szállító eszközzel biztosított. A jármű az Együtt Veled – Értük Egyesület tulajdonát képezi. A szállításhoz szükséges pénzeszközöket a községi költségvetésből, illetve az egyesület, valamint a központ pályázati eszközeiből biztosítjuk. A jármű használatát az egyesület és a központ között megkötött Használati szerződés szabályozza. A 2021-es évben a következők szerint biztosítjuk a fogyatékos személyek szállítását:

|  |  |  |
| --- | --- | --- |
| Szakasz | A szállítást igénylő személyek száma | Menetrend |
| Magyarkanizsa-Orom - Magyarkanizsa | 6 | hétfőnként és szerdánként |
| Magyarkanizsa-Martonos-Magyarkanizsa | 5 | Keddenként, csütörtökönként és péntekenként és szükség szerint |
| Magyarkanizsa-Horgos-Magyarkanizsa | 7 | Péntekenként |
| **Összesen:** | **18** | - |

### Képesség-és személyiségfejlesztő program

A Képesség- és személyiség fejlesztő program tanácsadó-terápiás tevékenység, amely szakmai segítséget nyújt:

* olyan családoknak amelyek fejlődési rendellenességgel élő gyermekről vagy felnőtt családtagról gondoskodnak;
* pszichofizikai és pszichoszociális fejlődési problémákkal küszködő gyermekeknek (szükség szerint fiataloknak, felnőtteknek), valamint a hozzájuk tartozó szülőknek, nevelőknek.

A program céljai:

* különböző hiányzó vagysérült képességek korrigálása a megmaradt képességek alapján;
* új módszerek kiépítése a megmaradt képességek használatára;
* a felhasználó személyiségének megismerése és fejlesztése;
* a komunikáció és alternativ komunikáció fejlesztése;
* a felhasználó integrálása a közösségi életbe;
* tanácsadás szülőknek/nevelőknek gyermekük illetve felnőtt családtagjuk elfogadásában.

Tervezett aktivitások:

-Egyéni foglalkozások - logopédiai, komplex gyógypedagógiai és grafomotoros fejlesztések illetve személyiségfejlesztés – a Világjáték elnevezésű terápiás eszköz használata.

-Csoportos foglalkozások:személyiségfejlesztés a pszichodráma módszerével, fogyatékos gyermekek fejlesztése, hátrányos helyzetű családok gyermekeinek fejlesztése és segítségnyújtás a tanulásban saját korosztályú csoportban, szabadidős tevékenységek szervezése a fent említett gyermekcsoportok számára.

-Pszichológiai tanácsadás szülőknek, pedagógusoknak

Mivel a fejlődési problémákkal élő személyek fejlesztése az iskoláskor előtti időszakban a leghatékonyabba 2021-es évben a program a Gyöngyszemeink Iskoláskor Előtti Intézménnyel, a J. J. Zmaj Általános Iskolával, az Együtt Veled – Értük Egyesülettel, az Csigabiga Északvajdasági Gyógypedagógusok Egyesületével és a Magyarkanizsai Vöröskereszttel való együttműködés keretében fog megvalósulni.

# A munka megvalósításához szükséges feltételek

## Anyagi feltételek

Magyarkanizsa Község Képviselő-testülete 2020.12.30-án megtartott ülésén döntést hozott a Magyarkanizsa község költségvetéséről, mely szerint a 2021-es évben a községi költségvetés biztosítja a Magyarkanizsa Községbeli Szociális Védelmi Szolgáltató Központ fenntartásához szükséges anyagi eszközök tetemes részét. A felhasználók hozzájárulnak a költségek fedezéséhez. A hozzájárulási díj nagysága az érvényben lévő községi szabályzatok alapján határozódik meg. A községi költségvetésből jóváhagyott összeg 16.574.000,00 dinár. A terv szerint az intézmény még 3.651.800,00 dinárt biztosít a felhasználók hozzájárulásából és projekteszközökből a költségek fedezésére.

Az elmúlt évek gyakorlata és tapasztalata alapján a következő időszakban is tervezzük a szoros együttműködést az Együtt Veled – Értük – Egyesülettel. Ez az egyesület nagy anyagi segítséget nyújt az intézménynek.

## Személyi feltételek

A Magyarkanizsa Községbeli Szociális Védelmi Szolgáltató Központ - a községi költségvetésből –különböző munkaszerződéssel 6 személyt alkalmaz.

A Кözpont keretén belül működő napközi otthonban, a 2021-es évben, 2 szakmunkás alkalmazása tervezett.

A szociális szolgáltatás nyújtásához szükséges feltételeket és követelményeket (standardokat) meghatározó szabályzat ("Sl. glasnik RS", br. 42/2013, 89/2018 i 73/2019) előlátja a szükséges szakemberek létszámát és munkaviszonyát (10 felhasználó ellátására 1 szakmunkás működési engedéllyel és 2 munkatárs meghatározatlan munkaviszonnyal).

A 2021-es évben a Központ a „Csigabiga” egyesületen keresztül 1 személyt alkalmaz.

А 2021-es évben az „Együtt Veled – Értük” 2 személyt alkalmaz a pályázati eszközből, ami községi finanszírozású.

A személyi feltételek megvalósulásával lehetőség nyílhat a működési engedély megszerzésére.

**Meghatározatlan időre alkalmazott személyek a Központ keretein belül**

|  |  |  |
| --- | --- | --- |
| Munkakör | Iskolai végzettség | LÉTSZÁM |
| Igazgató | egyetem/főiskola | 0 |
| Szakmunkás | egyetem/főiskola | 0 |
| Munkatárs | egyetem/főiskola | 1 |
| Munkatárs | középiskola, III., IV. | 0 |
| Sofőr | középiskola, III., IV. | 0 |
|  | Összesen: | 1 |

**Meghatározott időre alkalmazott személyek a Központ keretein belül**

|  |  |  |
| --- | --- | --- |
| Munkakör | Iskolai végzettség | LÉTSZÁM |
| Igazgató | egyetem/főiskola | 1 |
| Szakmunkás | egyetem/főiskola | 0 |
| Munkatárs | egyetem/főiskola | 0 |
| Munkatárs | középiskola, III., IV. | 2 |
| Sofőr | középiskola, III., IV. | 1 |
|  | Összesen: | 4 |

**Az Együtt Veled - Értük Egyesület eszközeiből finanszírozott alkalmazottak (pályázati eszközökből)**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | Munkakör | Iskolai végzettség | LÉTSZÁM | | Igazgató | egyetem/főiskola | 0 | | Szakmunkás | egyetem/főiskola | 0 | | Munkatárs | egyetem/főiskola | 0 | | Munkatárs | középiskola, III., IV. | 2 | | Sofőr | középiskola, III., IV. | 0 | |  | Összesen: | 2 | |

Az elmúlt évekhez hasonlóan a 2021-es évben is tervezett, hogy a központ programaktivitásaiba bekapcsoljuk a következő szervezetek tagságát, munkatársait: Együtt Veled – Értük Egyesület, Magyarkanizsai Vöröskereszt, Hit és Fény Egyesület, Szárnyak alapítvány, Csigabiga Észak-vajdasági Gyógypedagógusok Egyesülete.

### **Szakember fejlesztés**

A szociális szolgáltatás nyújtásához szükséges feltételeket és követelményeket (standardokat) meghatározó szabályzat(„Sl. glasnik RS“, br. 42/2013., 89/2018 i 73/2019) előlátja a szükséges szakemberfejlesztést.

A fogyatékos személyekkel folyó munkához kapcsolódó szerbiai hiteles (akkreditált) képzésprogram valamint azon nehézségek alapján, melyekkel intézményünk a felhasználók igényeinek a kielégítése során szembesül, a következő intézkedések szükségesek az elkövetkező időszakban

* Az intézmény lehetőséget biztosít arra, hogy az alkalmazottak részt vegyenek a munkások képzésprogramjának a kidolgozásában – a munkatársak megkapják elektronikus formában a szociális szférában akkreditált képzések katalógusát,és kiválasztják azokat a képzéseket, amelyek iránt érdeklődnek.
* Az intézmény keresi a lehetőséget, hogy különböző támogatók segítségével biztosítani tudja a munkások képzésének részleges ,vagy teljes finanszírozását.

## Helyi-területi feltételek és a felszereltség

A központ tevékenységei a következő helyszíneken valósulnak meg:

* Magyarkanizsa, Petőfi Sándor utca 44.
* Horgos, Vasút utca 3.

|  |  |  |  |  |
| --- | --- | --- | --- | --- |
| **Cím** | **Tulajdonjog / Használati jog** | **Nagyság** | **Helyiségek / Felszereltség** | **Az épületben folyó tevékenység megnevezése** |
| Magyarkanizsa, Petőfi Sándor utca 44. | Magyarkanizsa Község köztulajdonát képezi. | Épületrész -280 m²,  udvar - 100 m² | * Két foglalkoztató terem * ebédlő * tornázásra, masszírozásra alkalmas sarok * teakonyha * irodahelyiség * tágas előtér * szanitáris rész(női és férfi vécé, mozgássérültek számára kialakított vécé zuhanyozóval és pelenkázóval, szolgálati vécé) | Napközi otthon felnőtt testi és értelmi fogyatékos személyeknek.  Napközi otthon testi és értelmi fogyatékos gyermekeknek és fiataloknak.  Képesség- és személyiségfejlesztő program. |
| Horgos, Vasút sor 3. | Magyarkanizsa Község köztulajdonát képezi. |  | Szükséges elvégezni:  A fennmaradó helyiségek felújítása, nyílászárók cseréje (Pályázati eszközökből). | Napközi otthon felnőtt testi és értelmi fogyatékos személyeknek.  Tanoda – tanulásban akadályozott gyermekek számára |

### Infrastruktúrális befektetések

* Horgosi épület továbbfejlesztése
* A 2021-es évben az Asztaliteniszezők Egyesületével közösen használt udvar további rendezését tervezzük.

# CÉLOK, FELADATOK

## Általános célok

1.А fogyatékos személyek és a marginális családok gyermekei életminőségének javítása, önállósodásuk támogatása, a munkaerőpiacon való sikeresebb szereplésük elősegítése.

2.Intézményekkel és szervezetekkel való együttműködés, valamint hozzájárulás ahhoz, hogy a környezet elfogadóbbá váljon a fogyatékos személyek irányába.

## Kiemelt feladatok

1.A 2021-es évben kiemelkedő feladatunk, hogy a Szociális Kamara felé leadott licenc kérelem elbírálását követően, az ő szakmai tanácsaik és utasításaik alapján folytassuk a munkát, szükség esetén megtegyük a megfelelő változtatásokat intézményünk szolgáltatásai terén.

2.Az elkövetkező időszakban is hangsúlyozottan fogunk törekedni arra, hogy a községi költségvetés által biztosított pénzügyi keretet pályázati eszközökkel kiegészítsük, így biztosítva a tevékenységek lebonyolításához szükséges anyagi eszközök egy részét.

3.A Központ belső munkaprocedúráinak következetes használata, szükség szerint új dokumentum formájú procedúrák kidolgozása.

4.A fogyatékos személyek kezdeményezéseinek és a fogyatékos személyek érdekeit védő egyesületek munkájának szakmai és szervezési támogatása.

5.IPA pályázat – Тeljes tervdokumentáció elkészítése a horgosi épület (Vasút sor 3.) felújítására

## A napközi otthonok munkatervei

A napközi otthonok munkatervei a 2021-es évre tervezett programaktivitások alapján kerültek kidolgozásra és az évszakok változásával, az egyházi és más ünnepekkel, különböző világnapokkal vannak összhangban.

# KAPCSOLATOK, EGYÜTTMŰKÖDÉSEK A 2021-ES ÉVBEN

## Együttműködés a családtagokkal

* partneri viszony ápolása a családtagok és nevelő, terapeuta között,
* egyéni beszélgetések, fogadóórák szervezése,
* családtagok képzése (előadások, látogatások)
* bekapcsolni a családtagokat a fejlesztési terv kidolgozásába és értékelésébe,
* a családtagok igényeinek figyelemmel kisérése (kérdőív, beszélgetés),
* ünnepségek szervezése (Anyák napja, karácsonyi teadélután).

## Együttműködés szervezetekkel, egyesületekkel

Intézményünk az eddigi gyakorlat alapján a 2021-es évben is nagy hangsúlyt fektet a jó kapcsolatok ápolására és bővítésére szociális, valamint más területen (pl. oktatás, egészségügy, közügy, stb.) működő szervezetekkel és intézményekkel.

Fontos feladatunknak tartjuk a 2021-es évben külföldi partnerek, adományozók felkutatását is, akik segíthetnek megkezdett programjaink folytatásában, bővítésében.

## A művelődési és nyilvános rendezvények terve

* Bál szervezése (*az Együtt Veled – Értük Egyesülettel karöltve*);
* Festőtábor szervezése (*az Együtt Veled – Értük Egyesülettel karöltve*);
* Fogyatékosok világnapjának megszervezése a Velünk kerek a Világ ünnepség keretében (az Együtt Veled – Értük Egyesülettel és a Szárnyak Alapítvánnyal közösen);
* Fellépés az ULWILA zenekarral a község különböző rendezvényein: Szent István nap és Újkenyér Ünnep, Kukorica fesztivál, illetve más községen kívüli rendezvényeken;
* Mázlisták – drámacsoport fellépései (*az Együtt Veled – Értük Egyesülettel karöltve*).

# 

Magyarkanizsa, ………………………… **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Hodik Erzsébet s.k.,

az Igazgatóbizottság elnöke